**obEC Močenok**

Sv. Gorazda 629/82, 951 31 Močenok

v zmysle § 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 5 zákona č. 552/2003 Z.z. o výkone práce vo verejnom záujme v znení neskorších predpisov

**vyhlasuje výberové konanie na obsadenie miesta riaditeľa**

Základnej školy Močenok so sídlom Školská 1158, 951 31 Močenok

**Kvalifikačné predpoklady:**

Kvalifikačné predpoklady a osobitné kvalifikačné požiadavky uchádzača na vykonávanie funkcie riaditeľa školy podľa zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov a vyhlášky MŠ SR č. 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov:

•vysokoškolské vzdelanie II. stupňa a odbor vzdelania pre uvedený druh školy

•absolvovanie 1. atestácie (1. kvalifikačná skúška alebo jej náhrada)

•najmenej 5 rokov pedagogickej praxe.

Od uchádzača na miesto riaditeľa školy sa vyžaduje znalosť základných legislatívnych noriem, riadiace, organizačné a komunikačné schopností, aktívne ovládanie štátneho jazyka, zdravotná spôsobilosť.

**Požadované doklady:**

•žiadosť o zaradenie do výberového konania vrátane čestné ho vyhlásenia uchádzača na použitie osobných údajov pre potreby výberového konania v súlade s zákonom č.122/2013 Z. z. o ochrane osobných údajov v znení neskorších predpisov

•úradne overené fotokópie dokladov o dosiahnutom stupni vzdelania vrátane

vysvedčenia o štátnych skúškach

•doklad o absolvovaní 1. atestácie

•doklad o dĺžke pedagogickej praxe

•výpis z registra trestov (nie starší ako tri mesiace)

•profesijný životopis

•písomný návrh koncepcie rozvoja školy v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.

Prihlášku do výberového konania s požadovanými dokladmi zasielajte na adresu :

**Obecný úrad Močenok**

**Sv. Gorazda 629/82**

**951 31 Močenok**

Uzávierka prijímania prihlášok: 22. januára 2016.

Obálku označte heslom: **„VÝBEROVÉ KONANIE - ZŠ - NEOTVÁRAŤ“.**

Močenok, 21. decembra 2015 PaedDr. Roman URBÁNIK

 starosta obce